section_heading: Etimologija
paragraph_text: Postoje različite teorije o porijeklu imena grada. Zastupnici prve teorije smatraju kako potječe od vulgarnog latinskog burgus, koje pak dolazi od grčkog Πύργος pyrgos, što znači toranj i odnosi se na dva stražarska tornja podignuta na brežuljku gradske utvrde. Drugi pak smatraju kako ime dolazi iz germanskog izraza berg - vrh ili planina, što je originalni izvor germanske riječi burgo koja označava dvorac i koja je kasnije postala sinonim za riječ grad, te je vrlo učestala među europskim i kastiljanskim toponimima. U tom smislu, Vegecio tvrdi kako bergus, burgus, označava mali dvorac. Guadix dodaje kako u arapskom burgo znači slama i kako su tu riječ Arapi možda preuzeli od Gota. Burgos isto tako može potjecati od gotskog baurgs, što također označava utvrđeno naselje.<ref> Prema trećoj teoriji, objavljenoj 24. rujna 1877. godine u službenom gradskom glasilu, ime Burgo označava grupu kuća uz rijeku, dok je Burgos množina te imenice koja je postala ime za grad nastao spajanjem više takvih grupa kuća.<ref>